CELEX: 32009R0680
Language: el
Date: 2009-07-27 00:00:00
Title: Κανονισμός (ΕΚ) αριθ. 680/2009 του Συμβουλίου, της 27ης Ιουλίου 2009 , για την τροποποίηση του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν

29.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 197/17
            
         
      ΚΑΝΟΝΙΣΜΌΣ (ΕΚ) αριθ. 680/2009 ΤΟΥ ΣΥΜΒΟΥΛΊΟΥ
   
   της 27ης Ιουλίου 2009
   για την τροποποίηση του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,
   την κοινή θέση 2008/652/ΚΕΠΠΑ του Συμβουλίου, της 7ης Αυγούστου 2008, για την τροποποίηση την κοινή θέση 2007/140/ΚΕΠΠΑ σχετικά με περιοριστικά μέτρα κατά του Ιράν (1),
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1110/2008 του Συμβουλίου, της 10ης Νοεμβρίου 2008 (2), για την τροποποίηση του κανονισμού (ΕΚ) αριθ. 423/2007 (3) επιβάλλει πρόσθετα περιοριστικά μέτρα σύμφωνα με την κοινή θέση 2008/652/ΚΕΠΠΑ, ιδίως δε την υποχρέωση προαναγγελίας για ορισμένες αποστολές φορτίων από και προς το Ιράν.
            
         
               (2)
            
            
               Για τεχνικούς λόγους, προβλέπονται παρεκκλίσεις από τους κανόνες εφαρμογής της ως άνω προαναγγελίας για μεταβατικό διάστημα. Δεδομένου ότι η πολυπλοκότητα των κανόνων εφαρμογής του μέτρου αυτού δημιούργησε απρόβλεπτες καθυστερήσεις στην εφαρμογή του, η μεταβατική περίοδος παρατείνεται έως τις 31 Δεκεμβρίου 2010.
            
         
               (3)
            
            
               Ως εκ τούτου, ο κανονισμός (ΕΚ) αριθ. 423/2007 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η τέταρτη και η πέμπτη παράγραφος του άρθρου 4α του κανονισμού (ΕΚ) αριθ. 423/2007 αντικαθίστανται ως εξής:
   
      «Έως τις 31 Δεκεμβρίου 2010, οι συνοπτικές διασαφήσεις εισόδου και εξόδου και τα πρόσθετα απαιτούμενα δεδομένα που μνημονεύονται στο παρόν άρθρο μπορούν να υποβάλλονται γραπτώς με τη χρήση εγγράφων του εμπορικού, λιμενικού ή μεταφορικού τομέα, υπό την προϋπόθεση ότι περιέχουν τα απαραίτητα στοιχεία.
      Από 1ης Ιανουαρίου 2011, τα πρόσθετα απαιτούμενα δεδομένα που μνημονεύονται στο παρόν άρθρο υποβάλλονται είτε γραπτώς είτε με δέουσα χρήση των συνοπτικών διασαφήσεων εισόδου και εξόδου.».
   
   Άρθρο 2
   Ο παρών κανονισμός αρχίζει να ισχύει την 1η Ιουλίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουλίου 2009.
      
         
            Για το Συμβούλιο
         
         
            Ο Πρόεδρος
         
         C. BILDT
         
      
   
   
      (1)  ΕΕ L 213 της 8.8.2008, σ. 58.
   
      (2)  ΕΕ L 300 της 11.11.2008, σ. 1.
   
      (3)  ΕΕ L 103 της 20.4.2007, σ. 1.